BOEREMOORDE...JA- POLITIEKE MOORDE-NEE!!
Onderwerp: BOEREMOORDE...JA- POLITIEKE MOORDE-NEE!! Sat Jun 26, 2010 7:10 pm
MAAR DIE ANC GEMORS LAAT BOEREMOORDE VOORTGAAN- ONBETWIS EN ONGEKEN...SOLANK 'N ROT POLITIKUS NIE GE-"PLUG" WORD NIE!
SA sal nie politieke misdaad duld nie
Hy sal sterk optree as politieke misdaad binne sy landsgrense gepleeg word, het Suid-Afrika gister gewaarsku.
Dit kom nadat lt.genl. Kayumba Nyamwasa, voorheen Rwanda se hoë kommissaris in Indië, Saterdagmiddag voor sy huis in Johannesburg in die maag geskiet is.
Hy woon sedert Februarie in Suid-Afrika en het hier om asiel aansoek gedoen.
"As dit 'n politieke daad binne die landsgrense van Suid-Afrika was, is dit 'n baie ernstige kwessie wat ons baie ernstig sal hanteer," het dr. Ayanda Ntsaluba, direkteur-generaal van internasionale betrekkinge en samewerking, gister in Pretoria gesê.
Ntsaluba wou nie uitwei oor wat Suid-Afrika se optrede dan "teen 'n individu of spesifieke land" sal wees nie.
Volgens hom is die owerhede nog besig met die ondersoek om vas te stel wat die motief vir die skietaanval was en of dit 'n gewone misdaad of 'n politieke een was.
Intussen het ses beskuldiges in die Johannesburgse landdroshof verskyn op aanklag van poging tot moord op Nyamwasa.
Brig. Govindsamy Mariemuthoo, Gautengse polisiewoordvoerder, het gister gesê die aanklag teen twee van hulle is teruggetrek.
Die ander beskuldigdes sal Dinsdag weer in die hof verskyn.
Nie Mariemuthoo of Ntsaluba wou die nasionaliteit van die beskuldigdes bekend maak nie.
Een van hulle is glo 'n bekende soldaat uit Rwanda se bevrydingsoorlog.
Hy het onder meer in die burgeroorlog in die Demokratiese Republiek van die Kongo as lyfwag van wyle pres. Laurént Kabila gedien.
Ntsaluba het gister bevestig die Rwandese regering het Nyamwasa se verblyf in Suid-Afrika vroeër met sy departement bespreek.
"Ons weet die regering van Rwanda was nie gelukkig oor die teenwoordigheid van dié individu in Suid-Afrika nie," het hy gesê.
Ntsaluba het geweier om te sê of Nyamwasa reeds asielstatus van Suid-Afrika ontvang het of hoe ver sy aansoek gevorder het.
Hy het wel beklemtoon dat 'n lasbrief vir die inhegtenisneming van Nyamwasa deur verskeie lidlande van Interpol uitgereik is.
Volgens die BBC het 'n Franse regter Nyamwasa in 2006 daarvan beskuldig dat hy in 1994 by die dood van pres. Juvenal Habyarimana van Rwanda betrokke was. In 2008 het Spanje gesê hy was by die moord op Spaanse nonne betrokke.